CELEX: 32021D1359
Language: et
Date: 2021-06-30 00:00:00
Title: Komisjoni otsus (EL) 2021/1359, 30. juuni 2021, millega lubatakse Saksamaal pikendada teatavaid Euroopa Parlamendi ja nõukogu määruse (EL) 2021/267 artiklites 2 ja 3 sätestatud ajavahemikke (teatavaks tehtud numbri C(2021) 4638 all) (Ainult saksakeelne tekst on autentne)

16.8.2021   
               
               
                  ET
               
               
                  Euroopa Liidu Teataja
               
               
                  L 293/10
               
            
         KOMISJONI OTSUS (EL) 2021/1359,
         30. juuni 2021,
         millega lubatakse Saksamaal pikendada teatavaid Euroopa Parlamendi ja nõukogu määruse (EL) 2021/267 artiklites 2 ja 3 sätestatud ajavahemikke
         
            
               (teatavaks tehtud numbri C(2021) 4638 all)
            
         
         (Ainult saksakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2021. aasta määrust (EL) 2021/267, milles sätestatakse COVID-19 kriisi jätkumisega seoses ajutised erimeetmed, mis käsitlevad teatavate tunnistuste, litsentside ja lubade uuendamist või pikendamist, korraliste kontrollide ja jätkuõppe edasilükkamist teatavates transpordialaste õigusaktide valdkondades ning määruses (EL) 2020/698 osutatud teatavate ajavahemike pikendamist, (1) eriti selle artikli 2 lõiget 8 ja artikli 3 lõiget 4,
         ning arvestades järgmist:
         
                     (1)
                  
                  
                     Määruse (EL) 2021/267 artikli 2 lõikega 1 pikendati tähtaegu, mis on ette nähtud kutseoskuse tunnistuse omanikele jätkuõppe läbimiseks ning mis oleksid lõppenud või lõpeksid ajavahemikul 1. septembrist 2020 kuni 30. juunini 2021. Nimetatud määruse artikli 2 lõikega 3 pikendati liidu ühtlustatud koodi „95“ märke kehtivusaega.
                  
               
                     (2)
                  
                  
                     Määruse (EL) 2021/267 artikli 2 lõikega 5 pikendati direktiivi 2003/59/EÜ (2) II lisas osutatud juhi kutsetunnistuse kehtivusaega, mis oleks lõppenud või lõpeks ajavahemikul 1. septembrist 2020 kuni 30. juunini 2021.
                  
               
                     (3)
                  
                  
                     Määruse (EL) 2021/267 artikli 3 lõikega 1 pikendati selliste juhilubade kehtivusaega, mis oleksid kaotanud või kaotaksid kehtivuse ajavahemikul 1. septembrist 2020 kuni 30. juunini 2021.
                  
               
                     (4)
                  
                  
                     Saksamaa esitas 18. mai 2021. aasta kirjas põhjendatud taotluse saada luba pikendada määruse (EL) 2021/267 artiklites 2 ja 3 sätestatud teatavaid tähtaegu. Saksamaa esitas 28. mai 2021. aasta kirjas oma taotluse toetuseks lisateavet.
                  
               
                     (5)
                  
                  
                     Põhjendatud taotlusega taotleb Saksamaa esiteks luba pikendada kolme kuu võrra määruse (EL) 2021/267 artikli 2 lõikes 1 sätestatud ajavahemikku 1. septembrist 2020 kuni 30. juunini 2021 kõnealuse sätte ja artikli 2 lõike 3 kohaldamiseks, teiseks luba pikendada kolme kuu võrra kõnealuse määruse artikli 2 lõikes 5 sätestatud ajavahemikku 1. septembrist 2020 kuni 30. juunini 2021 ning kolmandaks luba pikendada kolme kuu võrra kõnealuse määruse artikli 3 lõikes 1 sätestatud ajavahemikku 1. septembrist 2020 kuni 30. juunini 2021.
                  
               
                     (6)
                  
                  
                     Saksamaa esitatud teabe kohaselt ei ole arvestades meetmeid, mida riik on võtnud COVID-19 leviku tõkestamiseks või piiramiseks, selles liikmesriigis pärast 30. juunit 2021 tõenäoliselt ikka veel võimalik läbida ja sertifitseerida jätkuõpet, anda liidu ühtlustatud koodi „95“ märget ega uuendada juhi kutsetunnistust.
                  
               
                     (7)
                  
                  
                     Saksamaa hinnangul viiakse igal aastal vastavalt elukutseliste sõidukijuhtide koolitamist käsitlevatele kohaldatavatele õigusaktidele läbi umbes 300 000 jätkuõppekursust. Pandeemia tõttu lubati neid kursusi korraldada vaid väga piiratud arvul osalejatega ning teatavatel juhtudel ei olnud kursused üldse lubatud.
                  
               
                     (8)
                  
                  
                     Saksamaa esitatud teabe kohaselt tulenevad elukutseliste sõidukijuhtide alus- ja jätkuõppe suhtes kehtivad piirangud iga liidumaa koroonavastase kaitse määrustest ning Saksamaa nakkusevastase kaitse seadusest (3). Pandeemia arengust tuleneva eeskirjade pideva kohandamise tõttu oli ja on olukord paljudes liidumaades üsna erinev.
                  
               
                     (9)
                  
                  
                     Näiteks Baden-Württembergis kehtestati kõrge nakatumise määra tõttu ühe meetmena üldine keeld korraldada üritusi. Kuigi praegu on kutsealased jätkuõppekursused sel liidumaal üldiselt lubatud, peavad inimesed jätma omavahele vähemalt 1,5-meetrise vahemaa, mistõttu on kutseliste sõidukijuhtide alus- ja jätkuõppekursustel osalejate arv vastavalt piiratud.
                  
               
                     (10)
                  
                  
                     Baieris olid näiteks küll kutseliste sõidukijuhtide alus- ja jätkuõppekursused ajavahemikul 11. maist kuni 30. novembrini 2020 lubatud, kuid kehtivate füüsilise distantsi hoidmise eeskirjade tõttu võis osaleda vaid väiksem arv osalisi. Ajavahemikul 1.–15. detsembrini 2020 ei toimunud ühtegi alus- ega jätkuõppekursust. Alates 16. detsembrist 2020 kuni 6. juunini 2021 on olnud kutsealased koolitustel linna- ja maapiirkondades keelatud, kui COVID-19 juhtumite esinemise sagedus neis piirkondades on seitsme päeva jooksul olnud vähemalt 100. Saksamaa on märkinud, et kuigi Baieris vähenes alles mai teisel poolel juhtumite esinemise sagedus seitsme päeva jooksul vähem kui 100-le, ületas näitaja mõnes piirkonnas 26. mail 2021 seda künnist.
                  
               
                     (11)
                  
                  
                     Saksamaa esitatud teabe kohaselt on ka muudes liidumaades vastu võetud eeskirjadega ette nähtud, et kursused võivad toimuda vaid siis, kui järgitakse märkimisväärseid piiranguid, eelkõige osalejate vahelise miinimumvahemaa suhtes, mis vähendab oluliselt koolituskeskuste suutlikkust. Mõnel juhul otsustasid koolituskeskused isegi siis, kui kursuste pidamine oli lubatud, kursusi pandeemia ajal ettevaatusest mitte korraldada. See on põhjustanud koolituste korraldamisel märkimisväärse mahajäämuse, mida on võimalik tagasi teha vaid aeglaselt ja järk-järgult.
                  
               
                     (12)
                  
                  
                     Vastavalt Saksamaa föderaalse kaupade autoveo, logistika ja kõrvaldamisteenuste ühenduselt (4) Saksamaale esitatud teabele on sellised meetmed kaasa toonud märkimisväärse arvu edasilükatud jätkuõppekursusi, millega koolituskeskused on pidanud üksteise järel tegelema. Saksamaa maanteetranspordi ühenduse (5) andmetel on üksnes 2021. aasta esimese kvartaliga nende kutseliste sõidukijuhtide arv, kes ootavad jätkuõppekursust, suurenenud 5 000ni. Eelmise aasta sama kvartaliga võrreldes oli osalejaid vaid ligikaudu 60 %. See järjekorras ootavate inimeste arv on Saksamaa sõnul vahepeal tõenäoliselt suurenenud, arvestades viimastel nädalatel kehtinud rangeimaid liikumispiiranguid. Näiteks Baieri ametiasutuste hinnangul tuleks järgmisel kolmel kuul pakkuda nõudluse täitmiseks kaks korda rohkem kursusi, mis näib aga kehtivaid distantsi hoidmise eeskirju silmas pidades ebatõenäoline.
                  
               
                     (13)
                  
                  
                     Saksamaa esitatud teabe kohaselt ei ole arvestades meetmeid, mida riik on võtnud COVID-19 leviku tõkestamiseks või piiramiseks, tõenäoliselt võimalik veel pärast 30. juunit 2021 ka juhilube uuendada.
                  
               
                     (14)
                  
                  
                     Arvestades perearstide ja tõenäoliselt alates 7. juunist 2021 ka ettevõtete meditsiinipersonali osalemist Saksamaa Liitvabariigi valitsuse vaktsineerimisstrateegia rakendamises ning nende sellest tulenevat suurt ja suurenevat töökoormust, on Saksamaa hinnangul oodata suuri nappusi arstiaegadega sel suvel juhiloa pikendamiseks vajaliku arstliku läbivaatamise tegemiseks.
                  
               
                     (15)
                  
                  
                     Saksamaa sõnul suureneb see nappus eeldatavasti eriti alates 2021. aasta juunist, sest lõppevad vaktsineerimisel järgitavad prioriseerimispõhimõtted ja seega pannakse endale kinni veelgi rohkem vaktsineerimisaegu. Ainuüksi 2021. aasta juunis saavad ja manustavad arstipunktid ja ettevõtete meditsiinipersonal tõenäoliselt 14 396 850 doosi BioNTechi vaktsiini. Peale selle ootab Saksamaa vaktsiinitarneid ettevõtjatelt AstraZeneca, Johnson & Johnson ning Curevac, olenevalt nende ettevõtjate tarnegraafikust.
                  
               
                     (16)
                  
                  
                     Lisaks eeldab Saksamaa, COVID-19 juhtumite suure arvu tõttu võidakse juhilube andvad asutused uuesti sulgeda või ei pruugi nende tavapärane töö võimalik olla, sest personali hulgas on palju nakatunuid.
                  
               
                     (17)
                  
                  
                     Alam-Saksi ja Nordrhein-Westfaleni liidumaal on näiteks mitu juhilube andvat asutust ikka veel üldsusele suletud. Kohapealseks külastuseks tuleb kinni panna aeg ja sellised külastused on lubatud vaid seoses küsimustega, mis nõuavad isiklikult kohale tulemist. Saksimaal on kohapealsete teenuste vähendamine kohe pandeemia algusest saati muutnud juhilubade andmise palju raskemaks. Saksamaa sõnul on võimalik, et need ja muudki juhilube andvad asutused suletakse tulevikus uuesti.
                  
               
                     (18)
                  
                  
                     Saksamaa föderaalse transpordiameti (6) andmetel oli Saksamaal 3. mai 2021 seisuga 102 426 inimesel C-, C1-, CE- või C1E-kategooria juhiluba, mille kehtivus lõpeb vahemikus 1. juulist30. septembrini 2021, samas vahemikus kehtivuse kaotavate D-, D1-, DE- või D1E-kategooria juhilubade omanikke oli 10 517. 51 799 isikul, kel on C-, C1-, CE- ja C1E-kategooria juhiluba ning 8 331 isikul, kel on D-, D1-, DE- või D1E-kategooria juhiluba, mõlemal juhul koos koodi „95“ märkega, kaotab ka kutseoskuse tunnistus kehtivuse vahemikus 1. juulist kuni 30. septembrini 2021.
                  
               
                     (19)
                  
                  
                     Saksamaa sõnul ei hõlma need arvud juhilube ega kutseoskuse tunnistusi, mille kehtivust pikendati Euroopa Parlamendi ja nõukogu määruse (EL) 2020/698 (7) ja määruse (EL) 2021/267 kohaldamisega. Seetõttu peaksid juhilube andvad asutused menetlema märkimisväärselt suuremat arvu juhilubade uuendamise taotlusi kui tavaliselt.
                  
               
                     (20)
                  
                  
                     Arvestades praegust mahajäämust kutseliste sõidukijuhtide jätkuõppekursuste korraldamisel, peab Saksamaa taotlust pikendada tähtaegu kolme kuu võrra vajalikuga piiratuks. Saksamaa eeldab, et vaktsineerimine kulgeb kuni 30. septembrini 2021 edukalt, mis võimaldab teha kättesaadavaks rohkemaid juhi terviseseisundi hindamiseks vajaliku arstliku läbivaatamise aegu ja saada üle praegusest personalinappusest juhilube andvates asutustes.
                  
               
                     (21)
                  
                  
                     Taotlus puudutab vaid võrdlusperioodi 1. juulist30. septembrini 2021 ning hõlmab seega vaid piiratud arvu juhilube ja kutseliste sõidukijuhtide kvalifikatsioone. Peale selle on see rühm isikuid, kes taotlusekohasest pikendatud kehtivusajast kasu saavad, vähemalt ühe korra juba saanud juhiloa või läbinud jätkuõppe ning seega tõendanud oma oskusi ja teadmisi. Taotletud pikendused ei tohiks seega kaasa tuua ebaproportsionaalseid ohte transpordi ohutusele ega turvalisusele.
                  
               
                     (22)
                  
                  
                     Saksamaal tuleks seega lubada pikendada kolme kuu võrra ajavahemikke alates 1. septembrist 2020 kuni 30. juunini 2021, mis on sätestatud määruse (EL) 2021/267 artikli 2 lõikes 1 kõnealuse sätte ja artikli 2 lõike 3 kohaldamiseks ning sama määruse artikli 2 lõikes 5 ja artikli 3 lõikes 1,
                  
               ON VASTU VÕTNUD KÄESOLEVA OTSUSE:
         
            Artikkel 1
            Saksamaal lubatakse pikendada määruse (EL) 2021/267 artikli 2 lõigetes 1, 3 ja 5 ning artikli 3 lõikes 1 sätestatud ajavahemikke järgmiselt:
            
                        a)
                     
                     
                        määruse (EL) 2021/267 artikli 2 lõigete 1 ja 3 kohaldamiseks sama määruse artikli 2 lõikes 1 sätestatud ajavahemikku 1. septembrist 2020 kuni 30. juunini 2021 kolme kuu võrra,
                     
                  
                        b)
                     
                     
                        kõnealuse määruse artikli 2 lõikes 5 sätestatud ajavahemikku 1. septembrist 2020 kuni 30. juunini 2021 kolme kuu võrra ning
                     
                  
                        c)
                     
                     
                        kõnealuse määruse artikli 3 lõikes 1 sätestatud ajavahemikku 1. septembrist 2020 kuni 30. juunini 2021 kolme kuu võrra.
                     
                  
         
            Artikkel 2
            Käesolev otsus on adresseeritud Saksamaa Liitvabariigile.
         
         
            Brüssel, 30. juuni 2021
            
               
                  Komisjoni nimel
               
               
                  komisjoni liige
               
               Adina-Ioana VĂLEAN
            
         
         
            (1)  ELT L 60, 22.2.2021, lk 1.
         
            (2)  Euroopa Parlamendi ja nõukogu 15. juuli 2003. aasta direktiiv 2003/59/EÜ reisijate- või kaubaveol kasutatavate teatavate maanteesõidukite juhtide alus- ja jätkuõppe kohta ning nõukogu määruse (EMÜ) nr 3820/85 ja nõukogu direktiivi 91/439/EMÜ muutmise ja nõukogu direktiivi 76/914/EMÜ kehtetuks tunnistamise kohta (ELT L 226, 10.9.2003, lk 4).
         
            (3)  Vierten Gesetzes zum Schutz der Bevölkerung bei einer epidemischen Lage von nationaler Tragweite vom 22. April 2021, BGBl. I S. 802.
         
            (4)  Bundesverband Güterkraftverkehr, Logistik und Entsorgung.
         
            (5)  Straßenverkehrsgenossenschaft.
         
            (6)  Kraftfahrt-Bundesamts.
         
            (7)  Euroopa Parlamendi ja nõukogu 25. mai 2020. aasta määrus (EL) 2020/698, milles sätestatakse seoses COVID-19 puhanguga ajutised erimeetmed teatavate tunnistuste, litsentside ja lubade uuendamise või pikendamise ning korraliste kontrollide ja jätkuõppe edasilükkamise kohta teatavates transpordialaste õigusaktide valdkondades (ELT L 165, 27.5.2020, lk 10).